*30 iulie 2025*

**COMUNICAT DE PRESĂ**

***Asociația de Transport Brașov***

*Capătul de linie pentru traseele 511 și 520 revine la Terminalul Triaj începând cu 1 august 2025.*

Ca urmare a deciziei adoptate prin Hotărârea nr. 37/16.07.2025 a Adunării Generale a Asociației de Transport Brașov, începând cu data de 1 august 2025, traseele metropolitane 511 Brașov – Hărman și 520 Brașov – Prejmer vor avea din nou capătul de linie la Terminalul Triaj.

Această măsură urmărește eficientizarea transportului public metropolitan, reducerea costurilor de operare și diminuarea traficului din interiorul Municipiului Brașov. Decizia este corelată cu extinderea duratei de valabilitate a titlului de călătorie la 90 de minute, ceea ce le permite călătorilor din Hărman și Prejmer să ajungă, utilizând un singur titlu tarifar, în orice punct din municipiul Brașov.

Astfel, stațiile de oprire începând cu data de 01.08.2025 vor fi:

**Linia 511**

* *Dus: Terminal Triaj – Daliei – Preot Dmitrie Greceanu – Centru Hărman – Troița MihaiViteazul – Dor Mărunt – Oltului – Centru Podu Oltului – La Troiță – Cap Linie Podu Oltului;*
* *Întors: Cap Linie Podu Oltului – La Troiță – Centru Podu Oltului – Oltului – Dor Mărunt – Troița Mihai Viteazul – Muzeu Hărman – Tineretului Hărman – Troiță Avram Iancu – Centru Hărman – Preot Dimitrie Greceanu – Daliei – Terminal Triaj;*

**Linia 520**

* *Dus: Terminal Triaj - Hărman Gară – Parc Industrial – Ing.I.Toma – Colegiul Țara Bârsei – Monumentul Eroilor 2 – Biserica Sfinții Trei Ierarhi – Grindul Morii Mare – Izvorul Cucu – Gara Mare – Pistă Carting – Târg – Grădiniță – Șc.Gimn. Lunca Câlnicului – Pictor A. Boanc – Lunca Câlnicului (Vizaviu);*
* *Întors: Lunca Câlnicului (Vizaviu) – Pictor A. Boanc – Sc. Gimn. Lunca Câlnicului – Grădiniță – Târg – Pistă Carting – Gara Mare – Izvorul Cucu – Grindul Morii Mare – Primăria Prejmer – Biserica Fortificată – Colegiul Țara Bârsei – Ing. I.Toma – Parc Industrial – Hărman Gară – Terminal Triaj.*

Din Terminalul Triaj, călătorii au posibilitatea de a continua deplasarea cu următoarele linii de transport:

* *Linia 1 în direcția Livada Poștei, 87 curse/zi L-V cu o frecvență între 8 și 25 de minute și 53 curse/zi S-D cu o frecvență între 16 și 32 de minute;*
* *Linia 10 în direcția Valea Cetății (Răcădău), 18 curse/zi L-V cu o frecvență între 53 și 73 de minute;*
* *Linia 15 în direcția Avantgarden (Bartolomeu), 44 curse/zi L-V cu o frecvență între 15 și 40 de minute și 15 curse/zi S-D cu o frecvență între 59 și 73 de minute;*
* *Linia 21 în direcția Noua, 40 curse/zi L-V cu o frecvență între 16 și 35 de minute și 15 curse/zi S-D cu o frecvență între 65 și 70 de minute;*
* *Linia 23B în direcția Stadion Municipal, 50 curse/zi L-V cu o frecvență între 15 și 40 de minute și 28 curse/zi S-D cu o frecvență între 35 și 40 de minute;*
* *Linia 54 în direcția Hidro A (Centrul Civic), 26 curse/zi L-V cu o frecvență între 30 și 60 de minute și 15 curse/zi S-D cu o frecvență de 60 de minute.*

Această reorganizare se aliniază practicilor europene moderne în domeniul mobilității urbane, vizând consolidarea sistemului de transport intermodal din Brașov și teritoriul său metropolitan. Transbordarea – schimbarea diferitelor mijloace de transport, în cadrul unui nod intermodal – este un element central în rețelele de transport public actuale, fiind aplicată pe scară largă în Uniunea Europeană și promovată prin planurile de mobilitate urbană durabilă (SUMP - Sustainable Urban Mobility Plans), în special în cazul nodurilor rețelei TEN-T, printre care se numără și Zona Metropolitană Brașov. Facilitarea transbordării rapide și organizate între mijloacele de transport contribuie la reducerea traficului, creșterea mobilității urbane și accesibilitatea pentru toți cetățenii.

**Rugăm călătorii să consulte orarele actualizate în stații și secțiunea orare pe site-ul** [**www.ratbv.ro**](http://www.ratbv.ro)**.**

Director Executiv

Asociația de Transport Brașov

**George Mihai Cornea**